Държавен вестник, бр. 67, 2024 г., стр. 198

СТР.  198	
Д Ъ Р Ж А В Е Н  В Е С Т Н И К 	
БРОЙ  67
светлоотразяващо свойство на светлия фон на 
тези табели или знаци, нито за въртящите се 
или проблясващи червени светлини на някои 
пътни превозни средства със специален режим 
на движение.
6. Договарящите страни или териториални­
те им подразделения могат, доколкото считат 
за възможно, без да се застрашава безопас­
ността на движението, да предвидят в своето 
национално законодателство отклонения от 
разпоредбите на този член по отношение на:
(a) пътните превозни средства с животинска 
тяга и ръчните колички;
(b) пътните превозни средства със спе­
циална форма или тип или използвани за 
специални цели и при специални условия.
7. Нищо в тази Конвенция не трябва да 
бъде тълкувано като пречка за националното 
законодателство да изисква групи пешеходци, 
водени от водач или образуващи шествие, 
както и водачите на отделни животни или на 
стада, или на впрегатни, товарни или яздитни 
животни да имат по време на движението 
си по платното за движение при условия­
та, посочени в параграф 2 (b) на този член, 
светлоотразяващо устройство или светлина; 
в този случай отразяваната или излъчваната 
светлина трябва да бъде бяла или жълта добре 
различима светлина отпред и червена отзад 
или оранжева отпред и отзад.
Член 33
Осветление – правила за използване на свет­
лините, посочени в Приложение 5
1. Водачът на пътно превозно средство, 
оборудвано с дълги, къси и габаритни свет­
лини, които са определени в Приложение 5 
към тази Конвенция, трябва да използва тези 
светлини при долуизброените условия, когато 
съгласно член 32 от тази Конвенция пътното 
превозно средство трябва да има отпред поне 
една или две бели или жълти добре разли­
чими светлини:
(a) дългите светлини не трябва да се 
включват нито в населени места, когато пътят 
е достатъчно осветен, нито извън населени 
места, когато платното за движение е пос­
тоянно осветено и когато това осветление 
е достатъчно, за да може водачът да вижда 
ясно и на достатъчно разстояние, нито когато 
пътното превозно средство е спряло;
(b) като се има предвид възможността в 
националното законодателство да се разреши 
използването на дългите светлини през деня, 
когато видимостта е недостатъчна, например 
поради мъгла, снеговалеж, проливен дъжд 
или при движение в тунел, дългите светлини 
не трябва да се включват или те трябва да 
бъдат насочени така, че да се предотврати 
заслепяване:
(i)  при разминаване с друго пътно 
превозно средство; светлините, ако 
са включени, трябва да се изключат 
или да бъдат насочени така, че да 
предотвратят заслепяване, като тези 
действия трябва да бъдат направени 
на достатъчно разстояние, за да може 
водачът на другото пътно превозно 
средство да продължи движението 
си спокойно и безопасно;
(ii) когато някое пътно превозно сред­
ство се движи на малка дистанция 
зад друго пътно превозно средство; 
дългите светлини могат да се използ­
ват в съответствие с разпоредбите 
на параграф 5 на този член, за да се 
изрази намерението за изпреварване 
при условията, предвидени в член 28 
от тази Конвенция;
(iii) при всички други обстоятелства, при 
които не трябва да се заслепяват 
другите участници в движението 
или ползвателите на воден път или 
железопътна линия, минаващи по 
протежение на пътя;
(c) при спазване на разпоредбите на буква 
„d“ от този параграф късите светлини трябва 
да бъдат включени, когато използването на 
дългите светлини е забранено от разпоредби­
те на букви „a“ и „b“ по-горе и могат да се 
използват вместо дългите светлини, когато 
късите светлини позволяват на водача да 
вижда ясно на достатъчно разстояние, а на 
другите участници в движението – да виждат 
пътното превозно средство от достатъчно 
разстояние;
(d) габаритните светлини трябва да се 
използват едновременно с дългите, късите 
или със светлините за мъгла. Те могат да 
се използват като самостоятелни светлини, 
когато пътното превозно средство е спряло 
или паркирало или когато по пътищата, с 
изключение на автомагистралите и пътищата, 
посочени в член 25, параграф 4 от тази Кон­
венция, условията на осветеност са такива, 
че водачът може да вижда ясно на достатъчно 
разстояние или другите участници в движе­
нието могат да виждат пътното превозно 
средство от достатъчно разстояние.
2. Когато пътното превозно средство е 
оборудвано със светлини за мъгла, посо­
чени в Приложение 5 към тази Конвенция, 
те трябва да се използват само при мъгла, 
снеговалеж или проливен дъжд. Независимо 
от разпоредбите на параграф 1, буква „c“ на 
този член, при включени светлини за мъгла 
късите светлини трябва да бъдат изключени, 
но националното законодателство може в този 
случай да разреши едновременното използване 
на светлините за мъгла и на късите светлини.
3. Независимо от разпоредбите на параг­
раф 2 на този член, националното законода­
телство може да разреши използването на 
светлини за мъгла по тесни пътища с много 
завои дори при липса на мъгла, снеговалеж 
или проливен дъжд.